இதைத்தான் நீ தேடுகிறாயா?
அதேதான்.
கண்டிப்பாக, ஜார்ஜியா. உடனடியாக ஏதாவது செய்கிறேன்.
உன்னால் முடியும், அலெக்ஸ். நீ புத்திசாலி. உன்னால் இதைக் கண்டுபிடிக்க முடியும்.
இன்யூட் கண்ணாடியும் பெருவின் சுரைக்காயும்
இந்த கோடையில் சிவப்பு முட்களைப் பற்றிய எங்களுடைய கவனமான ஆய்விற்குப் பிறகு,
நாங்கள் முட்கொடியில் நிபுணத்துவம் பெற்றுவிட்டோம் என்று கருதுகிறேன்.
நீங்கள் இந்தியாவில் இருந்தபோது, அதைப் பற்றிய புதிய ஆய்வை முடித்தோம்.
முள் கொடியில் முப்பத்து ஏழு இடங்கள் மெல்லப்பட்டு, கடித்துக் குதறப்பட்டிருக்கின்றன.
முப்பத்து ஏழா? ஆஹா. அது அதிகம்.
ஆம். சாம்பர்ஸ் பிஸியாக இருக்கின்றன.
சாம்பர்ஸ். நல்ல பெயர்.
நன்றி. அது எனக்கிருக்கும் திறமை.
சாம்பர்ஸ் கடிப்பதற்கு ஒரு வடிவம் இருக்கிறதா என்று பார்க்க வேண்டும்.
அதை உனக்கு முன்பே யோசித்துவிட்டேன், நண்பா.
அதில் எந்த வடிவத்தையும் நான் பார்க்கவில்லை.
உண்மைதான். ஆனால் சாம்பர்ஸ் எங்கிருந்தது என்பதை நாம் புரிந்துகொண்டால்,
அது எங்கே போகிறது என்று அனுமானிக்க முடியும்.
நானும் அதைத்தான் நினைத்தேன். அதனால் அது என் திட்டம்.
லேரி, இல்லை. வேண்டாம் என்று நாம் முடிவு...
இன்யூட் வேடனின் கண்ணாடி.
என் புதிய ஷூக்களுக்கு இது பொருத்தமாக இருக்கும்.
இதுவும் சபிக்கப்பட்டதுதானே?
ஓ, ஆம். ஒரு இன்யூட் வேடன் அவன் கண்காணிக்கும் விலங்குகளைப் பிடிப்பதற்கான
ஒரு வழியாக இந்த கண்ணாடியை வடிவமைத்தான்.
ஆம். அதை அணிந்துகொண்டு, நீங்கள் பிடிக்க விரும்புவதை சொல்ல வேண்டும்.
கடந்த வாரத்தில் ஒரு இடத்தில் சுற்றித் திரிந்த
எந்த உயிருள்ள ஆத்மாவின் தடத்தையும் இந்தக் கண்ணாடி காட்டும்.
உங்கள் இரையின் தடம் எது என்று கண்டுபிடியுங்கள். அதைப் பின்தொடர வேண்டும்.
தற்காலிக சிறையில் சாம்பர்ஸ்.
அணிந்திருப்பவர் தங்கள் இரையை பிடித்த பிறகு மட்டுமே
கண்ணாடியை கழற்ற முடியும் என்று கோர்னீலியஸின் கையேட்டில் இருக்கிறது.
பொறுங்கள், யாரை தேடுகிறோமோ அவரை கண்டுபிடிப்பதுதான் சாபமா? அது மோசமில்லை.
இல்லை, சாபம் என்னவென்றால், நீ நீண்ட நேரம் கண்ணாடியை அணிந்தால்,
தர்க்கரீதியாக சிந்திக்கும் திறனை முழுவதும் இழந்து, நீ மிகவும் பொறுப்பற்றவனாக மாறிவிடுவாய்.
அது இடைவிடாமல் ஒற்றை எண்ணத்தில் நாட்டம் கொண்ட ஒருவரை பைத்தியமாக்கிவிடும்.
ஆம், அது கொஞ்சம் மோசம்தான்.
அதேதான். அதனால்தான் கண்ணாடியை ஒரு முறை மட்டுமே பயன்படுத்த முடியும்,
மிகவும் விரக்தியில் இருக்கும் தருணத்தில்.
இப்போதிருக்கும் சூழ்நிலைப் போல.
சபிக்கப்பட்ட கலைப்பொருளை வேண்டுமென்றே வேலை செய்யவைத்து பயன்படுத்த பரிந்துரைக்கிறாயா?
நீங்கள் அதை அப்படிச் சொன்னால்...
லேரி, நான் ஸ்கை சொல்வதை ஏற்றுக்கொள்கிறேன். அது மிகவும் ஆபத்தானது.
அவர்கள் எந்த விஷயத்திலும் என்னை நம்புவதில்லை.
பிறகு அருங்காட்சியகத்தில் நான் மயங்கிவிட்டேன். இஸ்தான்புல்.
அது ஒரு நீண்ட மயக்கம்.
அப்பா.
ரஸ்?
அப்பா, எனக்கு உங்கள் மீதிருக்கும் நம்பிக்கை போய்விட்டது.
ஹேங்க், ரஸ் இங்கே வந்தானா?
நிஜமாகவே கேட்டது போல இருந்தது...
- அப்பா உங்கள் பொய்கள் என்னைப் புண்படுத்துகிறது. - பேண்டோரா?
உனக்கு நிச்சயமாக கேட்டதுதானே?
எனக்குப் புரியவில்லை. ஒருவேளை...
அலெக்ஸ், வேண்டர்ஹூவன்கள் சபிக்கப்பட்டார்கள் என்று தெரிந்திருந்தால்,
உங்களை திருமணம் செய்திருக்க மாட்டேன்.
ஸ்கை, இல்லை.
அலெக்ஸ், ஒன்றும் பிரச்சினையில்லையே?
பிள்ளைகள் எங்கே?
மாடியில் இருக்கிறார்கள். ஏன்?
தடைசெய்யப்பட்ட பிரிவில் அவர்களின் குரலைக் கேட்டேன்.
அது வினோதம். அவர்கள் என்ன சொன்னார்கள்?
என் மீதிருக்கும் நம்பிக்கை போய்விட்டதாக ரஸ் சொன்னான். என் பொய்கள் புண்படுத்தியதாக பேண்டோரா சொன்னாள்.
ஓ, அலெக்ஸ், இருவரும் அப்படிச் சொல்லியிருப்பார்கள் என்று என்னால் கற்பனை கூட செய்ய முடியவில்லை.
எனக்கு உன் குரலும் கேட்டது.
நான் என்ன சொன்னேன்?
என் குடும்ப சாபம் தெரிந்திருந்தால், என்னை திருமணம் செய்திருக்க மாட்டாய் என்றாய்.
அது நூறு சதவிகிதம் பொய். சத்தியமாக.
இந்தக் குரல்கள் எப்படியோ உங்கள் மயக்கத்துடனோ கடிக்கப்பட்ட முள் கொடியுடனோ
தொடர்புடையவையோ என்று வியக்கிறேன்.
ஆனால் அது நிஜமாக கேட்டது.
அல்லது ஒரு புதிய கலைப்பொருள் உயிர் பெற்றிருக்கலாம். அதுவாக இருக்கலாம்.
எனக்குத் தெரியவில்லை.
என் மனதையே என்னால் நம்ப முடியாத ஒரு விசித்திரமான உணர்வு.
கொஞ்சம் நேரம் என்னோடு உட்காருங்கள். வேறு ஏதாவது கேட்டால் என்னிடம் சொல்லுங்கள், சரியா?
யார் அங்கே?
லேரி, அறிவில்லாத முட்டாளே.
உன் தோல்விகளில் இருந்து நீ ஏன் பாடம் கற்கவில்லை?
நீ என்ன சொன்னாய்?
கேலி செய்து என்னை சங்கடப்படுத்துகிறாயா?
வருந்துகிறேன். நீ என்ன சொல்கிறாய் என்று எனக்குத் தெளிவாக தெரியவில்லை, நண்பா.
தெளிவாக இல்லையா?
ஸ்கை, உன்னிடம் இனி ஒருபோதும் பொய் சொல்ல மாட்டேன் என்று சத்தியம் செய்தேன்.
நீ ஏன் என்னை நம்பவில்லை?
- ஆனால் நான் உங்களை நம்புகிறேன். - என்ன?
நீங்கள் என்னிடம் பேசினீர்களா?
நானில்லை... பொறு, இதுதான் எனக்கு நடந்தது. உனக்கு என்ன கேட்டது?
நான் உங்களை நம்பவில்லை என்றீர்கள், ஆனால் நான் உங்களை நம்புகிறேன். நிச்சயமாக நம்புகிறேன்.
நீங்கள் மீண்டும் என்னிடம் பொய் சொல்லும் வரை.
நாம் பிள்ளைகளை சென்று பார்க்க வேண்டும்.
நீ போய் பார். நான் தடைசெய்யப்பட்ட பிரிவுக்குப் போகிறேன்.
உனக்கும் குரல்கள் கேட்கிறது என்றால், அது சாபமாகத்தான் இருக்க வேண்டும்.
அம்மா, நீங்கள் மீண்டும் வேலைக்குத் திரும்பாமல் இருந்திருக்கலாம்.
தாயக் கட்டை பிரச்சினையிலிருந்து எங்களை காப்பாற்ற நீங்கள் இங்கே இல்லை.
பேண்டோரா, நான் வேண்டுமென்றே...
அல்லது பொம்மையிடமிருந்து. எங்களை ஏமாற்றுகிறீர்கள், அம்மா. அந்த வேலை அவ்வளவு முக்கியமா?
ரஸ்...
பொறு, அது உண்மையில்லை. சரியா?
பேண்டோரா, நீ அருங்காட்சியகத்தில் இருப்பது எனக்குப் பிடிக்கவில்லை.
நீ எரிச்சலூட்டுகிறாய்.
அம்மா?
பேண்டோரா, உன் அண்ணன் எங்கே?
நான் மிகவும் எரிச்சலூட்டினால், நீங்களே அவனைத் தேடுங்கள்.
இல்லை. பேண்டோரா, பொறு.
நீ ரஸ் போல புத்திசாலியாக மாட்டாய்.
நானும் ரஸ்ஸைப் போல புத்திசாலிதான்.
நிச்சயமாக நீ புத்திசாலிதான்.
பிறகு ஏன் நான் புத்திசாலி இல்லை என்றீர்கள்?
நான் எதுவும் சொல்லவில்லை.
உனக்கும் குரல்கள் கேட்டிருக்க வேண்டும்.
பேண்டோரா, உன்னைவிட என் மற்ற நண்பர்களுடன் நான் மிகவும் நெருக்கமாக இருக்கிறேன்.
டெவி?
பேண்டோரா, இனி ஒருபோதும் நம் நட்பு முன்பு போல இருக்கப் போவதில்லை.
நான் உன் பேச்சைக் கேட்க மாட்டேன்.
பேண்டோரா, நீ ஒரு ஏமாற்றம்.
பேண்டோரா, நீ எரிச்சலூட்டுகிறாய்.
நீ என்னை புறக்கணிக்க முடியாது, பேண்டோரா!
ஸ்கை, வெற்றிடத்திலிருந்து என்னை மீட்க உனக்கு அதிக நேரம் பிடித்தது.
ரஸ், நீ எப்படி உன் அப்பாவை சந்தேகப்படலாம்?
நான் இயல்பாகவே ஆர்வமுள்ளவன்.
உனக்கும் குரல்கள் கேட்கின்றனவா?
- ரஸ், நீ நிறைய கேள்விகளைக் கேட்கிறாய். - அவை சொல்வதைக் கேட்காமல் இருக்க முயற்சி செய்.
எப்படி? கேட்பதை என்னால் நிறுத்த முடியவில்லை.
பேண்டோரா எங்கே?
அவள் இங்கே வந்திருப்பாள் என்று நினைத்தேன்.
அம்மா, நான் உங்களிடம் பேச விரும்பவில்லை.
பேண்டோரா, அது புண்படுத்துகிறது.
அவள் இங்கே இல்லை. நினைவிருக்கட்டும், குரல்களைக் கேட்காமல் இருக்க முயற்சி செய்யுங்கள்.
என்னால் எது உண்மை, எது பொய் என்று சொல்ல முடியவில்லை.
நான் அவளைக் கண்டுபிடிப்பேன். அவள் ஒளிந்துகொள்ளும் இடங்கள் எல்லாம் எனக்குத் தெரியும்.
அப்பா, நீங்கள் நினைப்பது போல என்னை உங்களுக்குத் தெரியாது.
பேண். அட, செல்லம்.
அவள் இங்கே இல்லை, அலெக்ஸ்.
இந்தக் குரல்கள் எங்கிருந்து வருகின்றன?
அவை அந்த திசையில் சத்தமாக கேட்பது போல தெரிகிறது.
ஸ்டான்லி, உனக்கு என் அளவுக்கு தைரியம் இல்லை.
நான் தைரியசாலி.
நான் எவ்வளவு தைரியமானவன் என்று காட்டுகிறேன்.
ஊடுருவியவன்!
என்ன...
இந்த சுரைக்காய் தென் அமெரிக்கப் பிரிவைச் சேர்ந்தது. அது ஏன் இங்கே இருக்கிறது?
அது ஒரு ஏர்வென்ட். இது வீட்டின் பிரதான காற்று அமைப்புடன் இணைக்கப்பட்டிருக்கிறது.
சுரைக்காயை இங்கே வைத்தவன், அந்த கிசுகிசுப்பு பிரையர்ஸ்டோன் முழுவதும் நம் காதுகள் வரை
பயணிக்க விரும்பியிருக்கிறான்.
சுரைக்காயை இங்கிருந்து கொண்டு போவோம்.
அதிர்ஷ்டவசமாக, நான் ராவுக்கு ஒரு புதிய ரிமோட்டை செய்தேன்.
ஐயோ. என்ன நடக்கிறது?
பேண்டோரா, எங்களுக்கு நீ தேவையில்லை.
நான் என் அதிமேதாவி மூளையை வைத்து எப்போதும் பிரச்சினையில் இருந்து தப்பிக்க வைக்கிறேன்.
அப்படியா, என்னாலும் அதைச் செய்ய முடியும்.
அவன் நம்மை உளவு பார்த்தானா?
இந்த கலைப்பொருளைப் பற்றிய கோர்னீலியஸின் கையேட்டு பதிவுகளை நாம் கண்டுபிடிக்க வேண்டும்.
அப்பா, நான் உங்களுக்கு உதவுகிறேன்.
நன்றி, செல்லம். நம்மைப் பார், ஆராய்ச்சிக் குழு, மீண்டும் ஒன்றாக.
அப்பா, நான் உங்களுடன் நெருக்கமாக உணரவில்லை.
நான் வெளியே ஒரு உளவாளியைப் பார்த்தேன்.
அவன் நான் பார்த்த அதே ஆளாக இருக்க வேண்டும்.
நான் முன்பே சொன்னது போல,
அந்த மனிதனுக்கும் இங்கு நடப்பதற்கும் சம்பந்தம் இருக்குமோ என்று தோன்றுகிறது.
அதாவது, அது தற்செயலாக இருக்க முடியாது.
ஸ்டான்லி, நீ கட்டுப்படுத்தப்பட்ட பிரிவைப் பாதுகாக்கத் தவறிவிட்டாய்.
எனக்குத் தெரியும். நான் இன்னும் கடினமாக முயற்சிப்பேன்.
நான் ஒன்றும் சொல்லவில்லை. அதிலிருந்து வெளியே வா. அவை உண்மையானவை அல்ல.
அவன் கருப்பு உடையில், தொலைநோக்கியுடன் நம் ஜன்னலைப் பார்த்துக்கொண்டிருந்தான்.
நீ அவனை நன்றாகப் பார்த்தாயா?
ஓரளவுக்கு. அவன் நடைபாதைக்கு பக்கத்தில் இருந்த புதர்களில் இருந்தான்.
அங்கேதான் நானும் அவனைப் பார்த்தேன்.
அம்மா, இந்த ஆண்டு மனதை தொந்தரவு செய்யும் பல விஷயங்களைப் பார்த்துவிட்டேன். ஏராளமாக.
நான் உன்னை இன்னும் நன்றாகப் பாதுகாக்க வேண்டும்.
"பெருவின் சுரைக்காய்." அது... என்ன?
பக்கம் கிழிக்கப்பட்டிருக்கிறது.
யாரோ உள்ளே நுழைந்திருக்கிறார்கள்,
இந்த சாபத்தை எப்படி போக்குவது என்று நாம் தெரிந்துகொள்வதை அவர்கள் விரும்பவில்லை.
அவன் வயதானவன். 40 வயது இருக்கும்.
நாற்பது அதிக வயதில்லை. ஆனால் விஷயம் இல்லை.
விஷயம் என்னவென்றால், அவன்தான் அத்துமீறி நுழைந்தவனாக இருக்க வேண்டும்.
அவன்தான் ராவின் ரிமோட்டை எடுத்துக்கொண்டு, பொம்மையை வைத்து
ரஸ்ஸைத் தாக்கி, கோர்னீலியஸின் கையேட்டை கிழித்திருப்பான் என்று பந்தயம் கட்டுகிறேன்.
அவர் ஒரு சூப்பர்வில்லன் போல.
ஆனால் அதைச் செய்ய வேண்டும் என்று அவனுக்கு எப்படி தெரிந்தது?
ரஸ் சொல்வது சரிதான். அது வீட்டில் இருப்பவர்களுக்கு மட்டுமே தெரிந்த விஷயம்.
சூப்பர்வில்லன்கள் எல்லாம் தெரிந்தவர்கள். நிச்சயமாக.
நான் சொல்வதை ஆதரியுங்கள், அம்மா.
அம்மா?
அம்மா, யாரோ நம்மை கண்காணிக்கிறார்கள்.
நம் குடும்பம் ஆபத்தில் இருக்கிறது, மீண்டும்!
ஸ்கை, எங்களைக் காப்பாற்றுவது உன் கையில்தான் இருக்கிறது.
என் குடும்பத்துடன் யாரும் மோதக் கூடாது.
ஹேய், கண்ணாடியே. என் வீட்டிற்குள் ஊடுருவியவனைப் பிடிக்க நினைக்கிறேன்.
இங்கே யார் வந்திருக்கிறார்கள் என்று காட்டு.
ஸ்கை?
வரையத் தொடங்கு, லேரி. நாம் ஊடுருவும் நபரை கண்டுபிடிக்க வேண்டும்.
மாடிக்குச் சென்று பார்த்தேன். அம்மா இல்லை.
நான் மிகவும் எரிச்சலூட்டுவதால் அவர் ஒளிந்துகொண்டிருக்கலாம்.
அவரும் ரஸ்ஸும் அப்படி நினைக்கிறார்கள்.
அது வெறும் சுரைக்காயின் கிசுகிசுப்புகள்.
கிசுகிசுப்புக்கு அதைச் சொல்ல எப்படித் தெரிந்தது? அது தானாக ஒன்றை சொல்லியிருக்க முடியாது.
வேண்டர்ஹூவன்களே, நமக்கு ஒரு பிரச்சினை.
ஆனால் நாம் ஏற்கனவே ஒரு பிரச்சினையில் இருக்கிறோம்.
சரி. ஆனால் இது புதிய ஒன்று. என்னோடு வாருங்கள்.
அம்மா.
பேண்டோரா சிவப்பு. ரஸ் ஊதா. அலெக்ஸ் ஆரஞ்சு.
ஸ்கை, அதை ஏன் அணிந்தாய்?
அவர் கடமையைச் செய்ய அதை அணிந்தார். நான் அவரை குறை சொல்ல மாட்டேன்.
குடும்பத்தினரே, சுரைக்காயின் சாபத்தைப் போக்குங்கள். ஊடுருவியவனை நான் கண்டுபிடிக்கிறேன்.
லேரி, வா. இன்னும் நீல நிற கோடு யாருடையது என்று கண்டுபிடிக்க வேண்டும்.
நமக்கு கஷ்ட காலங்கள் வந்திருக்கின்றன, ஆனால் ஒரே நேரத்தில் இரண்டை நீக்க வேண்டியிருந்ததில்லை.
அம்மா சொன்னதைக் கேட்டாய். அவர் அதைப் பார்த்துக்கொள்வார். சாபத்தைப் போக்குவது நம் வேலை.
சரி, அதைப் பற்றி நமக்கு என்ன தெரியும்?
கிசுகிசுப்பு நம் அன்புக்குரியவர்கள் புண்படுத்தும் விஷயங்களைச் சொல்வதைக் கேட்க வைக்கின்றன.
உண்மையில்லாத விஷயங்களை என்று நம்புகிறேன்.
அவற்றில் சில உண்மையானவையாக இருக்கலாம்.
நாம் அவற்றை புறக்கணிக்க முயன்றால் என்ன?
நான் அதை முயற்சித்தேன். பயமாக இருந்தது.
இன்னும் இரண்டு கோடுகள் இருக்கின்றன.
கருப்பு கோடு யாருடையது என்று சொல்ல முடியவில்லை. கோடு உடைந்திருக்கிறது.
இதோ மீண்டும் நீலக் கோடு.
கம்பிகளுக்கு பின்னால் ஏதோ இருக்கிறது.
நீல நிற கோடு வௌவாலா?
இல்லை. அது நம் ஊடுருவல்காரன் இல்லை. வௌவால் பச்சை கோடு.
ஸ்கை!
என்ன ஆனது? எல்லோரும் நலம்தானே?
முள் கொடி மீது ஏறும்போது ஸ்கை சில பெட்டிகளை தள்ளிவிட்டுவிட்டார்,
ஆனால் அவர் கவனித்ததாக நான் நினைக்கவில்லை.
அப்படித்தான் தெரிகிறது.
அப்பா, உங்களால், நாங்கள் இனி ஒருபோதும் நன்றாக இருக்கப் போவதில்லை.
நீல நிற கோடானது கடிக்கப்பட்ட முள் கொடி மீது இருக்கிறது. இது சாம்பர்ஸ்.
அது குழாய் வழியாக அலெக்ஸின் அலுவலகத்திற்கு உள்ளே வந்திருக்கிறது.
அது எப்படி இங்கே வந்தது?
அதைத்தான் நான் கண்டுபிடிக்கப் போகிறேன்.
கருப்பு கோடு யாருடையது? அந்த கோடு ஏன் விட்டுவிட்டு இருக்கிறது?
தெரியவில்லை.
அவர் நீண்ட நேரமாக கண்ணாடியை அணிந்திருக்கிறார். அவர் கட்டுப்பாட்டை இழக்கிறார்.
அவர் தன்னைத் தானே காயப்படுத்திக்கொள்ளாமல் பார்த்துக்கொள்ள வேண்டும்.
அல்லது வேறு யாரையாவது.
புரிந்தது. அம்மாவுக்கு உதவி செய்து, இந்த சுரைக்காயின் சாபத்தைப் போக்க வேண்டும்.
வேண்டர்ஹூவன் வீட்டில் ஒரு இயல்பான நாள்.
அவை வெளியிலிருந்து வந்திருக்கின்றன.
ஆஹா. அந்த புதர்கள் நிஜமாகவே அம்மாவை கோபப்படுத்தியிருக்க வேண்டும்.
இது ஒரு மோசமான யோசனை.
கருப்பு கோடு, சாம்பர்ஸை இங்கே விட்டிருக்க வேண்டும்.
இந்த குழாய் தடைசெய்யப்பட்ட பிரிவுக்குப் போகிறது.
கருப்பு நிற கோடுதான் நான் ஜன்னல் வழியாக பார்த்தவனாக இருக்க வேண்டும்.
பாருங்கள், அவன் நம் முற்றம் முழுவதும் சுற்றியிருக்கிறான்.
கருப்பு கோடுதான் நீ பார்த்தவன் என்றால்,
அவன் பாதை ஏன் நம் வீட்டின் முடிவில் நிற்கிறது? அவன் எப்படி வந்து போகிறான்?
ரஸ், நீ புத்திசாலி என்று நினைக்கிறாய். நீ வேறு யார் சொல்வதையும் கேட்பதில்லை.
நானும் கேட்கிறேன்.
அ... மன்னித்துவிடு. நீ என்ன சொல்லிக்கொண்டிருந்தாய்?
ஒருவேளை அவன் இன்னும் இங்கே இருக்கலாம். அதனால்தான் அவன் வந்து போவது நமக்குத் தெரியவில்லை.
அது எப்படி சாத்தியம்?
ஸ்கை!
கருப்பு கோடு இங்கே வந்தது.
இவைதான் எங்கள் விளையாட்டுகளில் காணாமல் போன டைஸ்கள்.
அதோடு ராவின் அசல் ரிமோட் கண்ட்ரோல்.
பெருவின் சுரைக்காய் பற்றிய கையேட்டின் பக்கங்கள்.
அம்மா, நீங்கள் கருப்பு கோட்டின் ரகசிய மறைவிடத்தைக் கண்டுபிடித்துவிட்டீர்கள்.
பிடித்துவிட்டேன்!
நான் ஊடுருவியவதைப் பிடித்துவிட்டேன்.
முள் கொடியை கடிக்கும் உயிரினம். நீங்கள் பிடித்துவிட்டீர்கள்.
ஆஹா. எனவே அதுதான் சாம்பர்ஸ்.
சாம்பர்ஸ்தான் நீல நிற கோடு.
கருப்பு கோடுக்காரன் இன்னும் கிடைக்கவில்லை. மீண்டும் கண்ணாடியைப் பயன்படுத்த வேண்டும்.
நம்மால் முடியாது. அதை ஒரு முறை மட்டுமே பயன்படுத்த முடியும், நினைவிருக்கிறதா?
லேரி, நீ இதை பயன்படுத்த முடியாததற்கு வருந்துகிறேன். நீ விரும்பியது எனக்குத் தெரியும்.
சரி. பரவாயில்லை, ஸ்கை. ஊடுருவியதை பிடித்துவிட்டீர்கள்.
கடைசியாக அந்த சாபத்தை எப்படி போக்குவது என்பது பற்றிய தகவல் நமக்கு கிடைத்துவிட்டது.
"பெருவியன் சுரைக்காய் ஒரு பழங்கால கைவினைஞரால் வடிவமைக்கப்பட்டு,
ஒரு போட்டி ராஜ்ஜியத்திற்கு பரிசாக வழங்கப்பட்டது.
ஆனால் அந்த பரிசு சபிக்கப்பட்டது.
அது மக்கள் தங்கள் ஆழ்ந்த பாதுகாப்பின்மை பற்றி தங்கள் அன்புக்குரியவர் கிசுகிசுப்பதாக
கேட்க வைத்து, அவர்களுக்கு மத்தியில் அவநம்பிக்கையை விதைத்தது.
அது ராஜ்ஜியத்தை பலவீனப்படுத்தியது, அதன் போட்டியாளர் அதைக் கைப்பற்ற வைத்தது."
பிரமாதம்.
ஆக்கிரமிப்பு செய்த ராஜ்ஜியம் இந்த சுரைக்காயை ட்ரோஜன் ஹார்ஸாக பயன்படுத்தி,
பிரிவினையை ஏற்படுத்தி, ஆக்கிரமித்திருக்கிறது.
அந்தக் குரல்கள் உண்மையானவை இல்லை என்று எனக்குத் தெரியும். இருந்தாலும், புறக்கணிப்பது கடினம்.
அலெக்ஸ், உங்களுக்குள் இருக்கும் ஏதோ மோசமடைகிறது, அது உங்களுக்கும் தெரியும்.
நீங்கள் எங்கள் எல்லோரையும் ஆபத்தில் தள்ளுகிறீர்கள்.
ஹேய், போதும்! என் குடும்பத்தை பாதிக்கும் எதையும் நான் செய்ய மாட்டேன்!
சமீபகாலமாக என் மூளை மிகவும் நம்பகமானதாக இல்லை,
ஆனால் என் இதயத்தில் என்ன இருக்கிறது என்று சுரைக்காய்க்கு தெரியாது.
நான் உங்கள் எல்லோரையும் நேசிக்கிறேன். நான் 100 சதவிகிதம் நிஜம் என உறுதியாக நம்பும் ஒரு உணர்வு.
நாங்களும் உங்களை நேசிக்கிறோம்.
நான் சில நேரங்களில் என் மனதில் தோன்றும் சந்தேகக் குரல்களுக்கு அவற்றின் தகுதிக்கு மீறிய
சக்தியைக் கொடுத்துவிடுகிறேன்.
சாபம் இல்லாமல் கூட.
ஆம், அவை வெறும் எண்ணங்கள்தானே?
நாம் அவற்றை தீவிரமாக எடுத்துக்கொண்டால், சாபம் வென்றுவிடும்.
எனவே, இது எப்படி உள்ளது?
உங்களை நேசிக்கிறேன் விசித்திரமானவர்களே. என்றென்றும்.
கேட்டதா, எங்கள் காதுகளில் நுழைந்தவையே.
நான் உணர்ச்சிகளை வெளிப்படுத்துபவன் இல்லை, ஆனால் இங்குள்ள எல்லோரையும் நேசிக்கிறேன்.
கிசுகிசுப்பு குறைக்கிறது.
ஒருவேளை அப்படித்தான் சாபத்தை நீக்க வேண்டுமோ. சந்தேகங்களை உண்மையால் வென்று.
ஆம். எப்படி என்று எனக்கு ஒரு யோசனை தோன்றுகிறது.
உங்கள் உண்மையான உணர்வுகளை எழுதுங்கள்,
கிசுகிசுப்பை அமைதிப்படுத்த அந்த உண்மையைப் பயன்படுத்துவோம்.
நான் என் வழியில் புத்திசாலி.
அப்பாவுக்கு ஏதோ நடக்கிறது.
நான் அதை உணர்கிறேன், ஆனால் அப்பா எங்களை நேசிக்கிறார் என்றும் நான் நம்புகிறேன்.
எனவே நான் ஒரு முறை என் மனது சொல்வதைக் கேட்பேன். சந்தேகங்கள் இருந்தாலும் அவரை நம்புகிறேன்.
எனக்கு என் வேலையை பிடிக்கும். அதோடு என் குடும்பத்தையும் முழு மனதுடன் நேசிப்பதோடு,
அவர்களை பாதுகாக்க என்னால் முடிந்த எல்லாவற்றையும் செய்வேன்.
நான் தவறு செய்திருக்கிறேன்,
ஆனால் என் குடும்பத்துக்கு சரியானதை செய்யவும், என் முன்னோர்களின் தவறுகளை திருத்தவும் விரும்புகிறேன்.
இந்த குடும்பம் சரியாக இருக்கிறது.
ஒரு குடும்பம் இருப்பது நன்றாக இருக்கிறது.
நல்லவேளை. அது வேலை செய்தது.
நீ என்ன எழுதினாய்? என்னைப் பற்றியா?
உனக்கு ஒருபோதும் தெரியாது.
நீ மிகவும் எரிச்சலூட்டுகிறாய்.
சரி, எல்லாம் தயாராகிவிட்டது. நான் காலையில் கிளம்புகிறேன்.
லீமாவில் உள்ள அருங்காட்சியகத்தில் சுரைக்காயை திருப்பித் தர எனக்கு அப்பாயின்மென்ட் இருக்கிறது.
கண்ணாடியைப் பற்றி உன் அலாஸ்கா நண்பருடன் பேசினேன்.
நாங்கள் உங்களுடன் வர முடிந்திருக்கலாம்.
நான் தொடர்ந்து தொடர்பில் இருப்பேன். அதோடு மார்ஜி என்னுடன் இருப்பார்.
நான் நினைவிழந்தாலும், என் பாதுகாப்பை அவர் உறுதிசெய்வார். நான் பேக் செய்கிறேன்.
வசனத் தமிழாக்கம் அருண்குமார்